ഇരട്ടത്തലച്ചി

നാട്ടുബുൾബുളുകളുടെ‍ വർഗ്ഗത്തിൽ പെടുന്ന പക്ഷിയാണ് **ഇരട്ടത്തലച്ചി**.  ഇംഗ്ലീഷ്:*Red-whiskered Bulbul*  കേരളത്തിൽ  കൂടുതലായി കാണപ്പെടുന്ന ബുൾബുൾ ഇരട്ടത്തലച്ചി ആണ്.  മെലിഞ്ഞതും നീളമുള്ളതുമായ പാസറിനുകളാണ്, അവയിൽ പലതിനും ചെറിയ ക്രെസ്റ്റുകൾ ഉണ്ട്.

## വിവരണം
6-7 ഇഞ്ചു വലിപ്പം, ദേഹത്തിന്റെ മുകൾഭാഗമെല്ലാം കടും തവിട്ടു നിറം, അടിഭാഗം വെള്ള, തലയിൽ കറുത്ത ഒരു ശിഖ, കവിളിൽ കണ്ണിനു തൊട്ടു താഴെ ഒരു ചുവന്ന പൊട്ടും അതിനു താഴെ ഒരു വെളുത്ത പൊട്ടും. കഴുത്തിനു താഴെ മാറിനു കുറുകെ മാല പോലെ തവിട്ടു നിറം. വളർച്ചയെത്താത്ത കുഞ്ഞുങ്ങൾക്ക് കവിളിലെ ചുവന്ന പൊട്ടു കാണാറില്ല. മറ്റു ബുൾബുളുകളെ പോലെ തന്നെ കേൾക്കാൻ ഇമ്പമുള്ള പലതരം ശബ്ദങ്ങൾ‍ പുറപ്പെടുവിക്കാറുണ്ട്.

ഇണകളായും ചെറു കൂട്ടങ്ങളായും കാണപ്പെടുന്നു. പഴങ്ങളും ചെറുകീടങ്ങളും ആഹാരം 

ചുവന്ന വിസ്‌കേർഡ്   സ്വാഭാവിക അവസ്ഥയിൽ മനുഷ്യവാസവുമായി ബന്ധപ്പെട്ടിരിക്കുന്നു.. 

## പ്രജനനം
ജനുവരി മുതൽ ഒക്ടോബർ വരെയാണ് പ്രജനന കാലം. ചെറിയ പൊന്തകളിൽ കോപ്പയുടെ ആകൃതിയിൽ കൂടു പണിയുന്നു. വീട്ടിനകത്തും ഇവ കൂടു പണിയാറുണ്ട്. ഇത്തരം കൂടുകൾ മനുഷ്യർ പരിശോധിക്കുന്നതിൽ ഇവ വലിയ പ്രശ്നങ്ങൾ ഉണ്ടാക്കാറില്ല. മനുഷ്യസാമിപ്യം കൂടുതൽ സുരക്ഷിതത്വം നൽകുന്നു എന്ന മട്ടിലാണിവയുടെ പെരുമാറ്റം. രണ്ടോമൂന്നോ മുട്ടകളാണ്ണ് സാധാരണ ഇടാറ്‌. പമ്പരത്തിന്റെ ആകൃതിയിൽ നല്ല കുങ്കുമ വർണ്ണത്തിലുള്ള അനവധി കുത്തുകളോടു കൂടിയതാണ് മുട്ടകൾ.

മുട്ടകൾ വിരിയാൻ പതിനാലു ദിവസമെടുക്കും. 

കുഞ്ഞുങ്ങൾക്ക് പതിനാലു ദിവസം പ്രായമായാൽ തള്ളപ്പക്ഷികൾ കൂട്ടിലേക്ക് തീറ്റയുമായി പോകുന്നതു നിർത്തും. പിന്നീട് തീറ്റയുമായി വന്ന് കൂടിനടുത്തുള്ള മരച്ചില്ലയിൽ ഇരുന്ന് ശബ്ദമുണ്ടാക്കി കുഞ്ഞുങ്ങളെ വിളിക്കാറാണ് ചെയ്യുക.ഏറ്റവും ശ്രദ്ധേയമായത്, പലപ്പോഴും കിങ്ക് എ ജൂ അല്ലെങ്കിൽ പെറ്റിഗ്രൂ എന്ന് ട്രാൻസ്ക്രിപ്റ്റ് ചെയ്യപ്പെടുന്ന ഒരു മൂർച്ചയുള്ള ത്രീ ഫോർ നോട്ട് കോൾ ഈ വിളികേട്ട് കുഞ്ഞുങ്ങൾ ഇറങ്ങിവന്നിലെങ്കിൽ അവ കൂടുതൽ കൂടിനടുത്തേക്കു ചെന്ന് ശബ്ദമുണ്ടാക്കും അപ്പോൾ കുഞ്ഞുങ്ങൾ ഇറങ്ങിവന്നാലും തീറ്റ കൊടുക്കാതെ കുറച്ചു കൂടി അകലെയുള്ള മരച്ചില്ലയിലേക്ക് പറന്നു പോകും. രണ്ടോ മൂന്നോ പ്രാവശ്യം ഇങ്ങനെ അടുത്ത ചില്ലയിലേക്കു മാറിയിരുന്നു കഴിഞ്ഞാൽ പിന്നീട് തെങ്ങുപോലെ കൂടുതൽ ഉയരമുള്ള മാറിയിരിക്കാൻ തുടങ്ങും. ഇങ്ങനെ അഞ്ചോ ആറോ പ്രാവശ്യം മാറിയിരുന്നതിനു ശേഷം മാത്രമേ കുഞ്ഞുങ്ങൾക്കു തീറ്റ കൊടുക്കു. ഇത് കുഞ്ഞുങ്ങൾക്കുള്ള പറക്കൽ പരിശീലനം കൂടിയാണ്. തീറ്റ കൊടുത്തു കഴിഞ്ഞ് തള്ള പക്ഷികൾ കുഞ്ഞുങ്ങളുമായി ആകാശത്തേക്കു പറന്നു പോകും.

ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചറിന്റെ അഭിപ്രായത്തിൽ, ചുവന്ന വിസ്കർഡ് ബുൾബളിനെ ഏറ്റവും ആശങ്കാജനകമല്ലാത്ത മത്സ്യമായി തരംതിരിച്ചിട്ടുണ്ട്, അതേസമയം ആവാസവ്യവസ്ഥയുടെ നഷ്ടവും കെണിയിൽ പിടിക്കപ്പെടുന്നതും കാരണം ചില പ്രദേശങ്ങളിൽ ആഗോളതലത്തിൽ ഇവയുടെ എണ്ണം കുറയുന്നതായി വിശ്വസിക്കപ്പെടുന്നു.

## സ്വഭാവവിശേഷങ്ങൾ
വെള്ളം കെട്ടിനിൽക്കുന്ന സ്ഥലങ്ങളിൽ കുളിക്കാനെത്തുന്ന ഇരട്ടത്തലച്ചികൾ ദിവസവും കുളിക്കാനിഷ്ടപ്പെടുന്ന പക്ഷികളാണ്. ഒന്നിലേറെ പക്ഷികൾ ഒരുമിച്ചാണ് കുളിക്കാനെത്തുക. കരയിലേക്കു കയറിയും വെള്ളത്തിലിറങ്ങിയും കുറെ നേരം കുളിച്ച ശേഷം മരച്ചില്ലകളിലിരുന്ന് ചിറകുകൾ ഉണക്കിയശേഷമാണ് ഇവ അടുത്ത ജോലിയിലേർപ്പെടാറുള്ളു. ഈ പക്ഷികൾ ഉദ്യാനങ്ങളിലും വനങ്ങളിലും സാധാരണമാണ്, അവിടെ അവ പ്രകൃതിദത്ത പരാഗണകാരികളായും വിത്ത് വിതരണക്കാരായും പ്രവർത്തിക്കുന്നു.ഈ പക്ഷികൾ ഉദ്യാനങ്ങളിലും വനങ്ങളിലും സാധാരണമാണ്, അവിടെ അവ പ്രകൃതിദത്ത പരാഗണകാരികളായും വിത്ത് വിതരണക്കാരായും പ്രവർത്തിക്കുന്നു. 

## [[കൂടുതൽ]] ചിത്രങ്ങൾ

Image:Eggs_of_Pycnonotus_jocosus.jpg|ഇരട്ടതലച്ചി ബുൾബുൾ അതിന്റെ കൂട്ടിലിട്ട രണ്ട് മുട്ടകൾ
Image:Red-whiskered-pair.jpg
Image:No-whisker.jpg|വളർച്ചയെത്താത്ത ഇരട്ടത്തലച്ചി. ചുവന്ന പൊട്ടിന്റെ അഭാവം ശ്രദ്ധിക്കുക
Image:Red-whiskered-2.jpg
Image:Red-whiskered-single.jpg
Image:Red-whiskered-fruit.jpg
ചിത്രം:Bulbul juvenile.jpg|കുഞ്ഞ്
പ്രമാണം:Red whiskered bulbul.jpg
പ്രമാണം:Red-whiskered-nest-kid.jpg|ഇരട്ടത്തലച്ചിക്കുഞ്ഞുങ്ങൾ
പ്രമാണം:Red-whiskered-nest.jpg|കൂട്
പ്രമാണം:Red-whiskered bulbul.png
Image:Red-Whiskered_Bulbul_in_its_nest.jpg|ഒരു വീട്ടുജനാലയിൽ കൂട് കൂട്ടിയ ഇരട്ടത്തലച്ചി
File:Red-Whiskered Bulbul with Chick.jpg|ഇരട്ടത്തലച്ചി, തന്റെ കൂട്ടിൽ കുഞ്ഞുങ്ങൾക്കൊപ്പാം


## അവലംബം

വർഗ്ഗം:ബുൾബുളുകൾ
വർഗ്ഗം:കേരളത്തിലെ പക്ഷികൾ